b'\n_START_ARTICLE_\nVisse-indlandsklit\n_START_PARAGRAPH_\nVisse-indlandsklit er en naturtype, der findes p\xc3\xa5 steder, hvor flyvesand har dannet klitter langt inde i landet. Blandt de planter, som oftest findes p\xc3\xa5 disse klitter, er Visse-arterne de mest karakteristiske. Denne naturtype er blandt de beskyttede i Danmark\n_START_SECTION_\nDannelsesforhold\n_START_PARAGRAPH_\nVisse-indlandsklitter opst\xc3\xa5r p\xc3\xa5 flyvesand, n\xc3\xa5r det danner indlandsklitter. Dette sand stammer fra udvaskede istidsaflejringer inde i landet, s\xc3\xa5 derfor er jorden meget fattig p\xc3\xa5 kalk og n\xc3\xa6ringsstoffer. Til geng\xc3\xa6ld betyder det varme og t\xc3\xb8rre klima, at specielle arter for s\xc3\xa6rligt gunstige leveforhold. I mange tilf\xc3\xa6lde er indlandsklitterne opst\xc3\xa5et efter generationers udpining af lette sandjorde. N\xc3\xa5r jorden l\xc3\xa5 blottet for vegetation, var det kun et sp\xc3\xb8rgsm\xc3\xa5l om tid, f\xc3\xb8r en storm fremkaldte en sandflugt, der sluttede med skabelsen af et klitlandskab'